CELEX: 62011CN0167
Language: et
Date: 2011-04-05 00:00:00
Title: Kohtuasi C-167/11 P: Cantiere navale De Poli SpA 5. aprillil 2011 esitatud apellatsioonkaebus Üldkohtu 3. veebruari 2011 . aasta otsuse peale kohtuasjas T-584/08: Cantiere navale De Poli versus komisjon

11.6.2011   
            
            
               ET
            
            
               Euroopa Liidu Teataja
            
            
               C 173/7
            
         Cantiere navale De Poli SpA 5. aprillil 2011 esitatud apellatsioonkaebus Üldkohtu 3. veebruari 2011. aasta otsuse peale kohtuasjas T-584/08: Cantiere navale De Poli versus komisjon
   (Kohtuasi C-167/11 P)
   2011/C 173/15
   Kohtumenetluse keel: itaalia
   
      Pooled
   
   
      Apellant: Cantiere navale De Poli SpA (likvideerimisel) ja võlausaldajate ühisus (esindajad: advokaadid A. Abate ja A. Franchi)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               rahuldada apellatsioonkaebus, milles nõutakse, et tühistataks Üldkohtu 3. veebruari 2011. aasta otsus ja Euroopa Komisjoni 21. oktoobri 2008. aasta seotud otsus ja langetataks, niivõrd, kui see on vajalik ja võimalik, põhimenetluses otse uus sisuline otsus;
            
         
               —
            
            
               teise võimalusena tühistada vaidlustatud kohtuotsus ja saata see uueks arutamiseks Üldkohtule;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant vaidlustab oma apellatsioonkaebuses Üldkohtu 3. veebruari 2011. aasta otsuse kohtuasjas T-584/08: Cantiere navale De Poli vs. komisjon, põhjendades seda eeskätt järgmiste väidetega:
   
               a)
            
            
               menetlusnormi rikkumine põhjenduse puudumise tõttu järgmistes aspektides:
               
                           —
                        
                        
                           nõukogu 27. juuni 2002. aasta määruse (EÜ) nr 1177/2002, mis käsitleb laevaehituse ajutist kaitsemehhanismi (edaspidi „AKM määrus”) (1) teleoloogiline tõlgendamine, et määrata kindlaks eesmärgid, mida nõukogu taotleb, et kaitsta Korea laevatehaste ebaausast konkurentsist kahjustatud ühenduse laevatehaste huve;
                        
                     
                           —
                        
                        
                           (normihierarhiline) vahekord nõukogu AKM määruse ning komisjoni 21. aprilli 2004. aasta määruse (EÜ) nr 794/2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (2) vahel;
                        
                     
                           —
                        
                        
                           tuginemine subsidiaarsuse põhimõttele, määramaks kindlaks normid, mis reguleerivad, kui palju on liikmesriigil aega komisjonile abist teatamiseks.
                        
                     
         
               b)
            
            
               Ühenduse õiguse rikkumine seoses:
               
                           —
                        
                        
                           liikmesriikidel komisjonile abist teatamiseks oleva pädevuse teostamisega ajas (AKM määruse kontekstis);
                        
                     
                           —
                        
                        
                           komisjoni pädevusalaga AKM määruses käsitletud abi „ühisturuga kokkusobivuse” hindamisel;
                        
                     
                           —
                        
                        
                           AKM määruse kehtivusajal tekkinud ja pärast selle määruse kehtivusaja lõppu (31. märts 2005) jätkuvate õigussuhete reguleerimisega;
                        
                     
                           —
                        
                        
                           võrdse kohtlemise põhimõtte ja õiguspärase ootuse kaitse põhimõtte kohaldamisega.
                        
                     
         
      (1)  EÜT L 172, lk l; ELT eriväljaanne 13/29, lk 485.
   
      (2)  ELT L 140, lk l; ELT eriväljaanne 08/04, lk 3.